MT Il-Ġurnal Uffiċjali ta’ l-Unjoni Ewropea C 117/22

Tagħrif fil-qosor imwassal mill-Istati Membri fir-rigward ta' għajnuna mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni ta' l-Artikoli 87 u 88 tat-Trattat KE dwar għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 117/10)

Numru XA: XA 18/08

Stat Membru: Ir-Repubblika tas-Slovenja

Reġjun: Območje občine Hrpelje-Kozina

Titlu ta' l-iskema ta' l-għajnuna jew l-isem tal-benefiċjarju individwali: Pomoči za ohranjanje in razvoj kmetijstva in podeželja v občini Hrpelje-Kozina 2007–2013

Bażi ġuridika: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Hrpelje-Kozina v obdobju 2007–2013 (II. Poglavje)

Nefqa annwali ppjanata skond l-iskema jew ammont globali ta' l-għajnuna individwali mogħtija:

2007: EUR 17 000

2008: EUR 27 000

2009: EUR 27 000

2010: EUR 27 000

2011: EUR 27 000

2012: EUR 27 000

2013: EUR 27 000

Intensità massima ta' l-għajnuna:

1. Investiment f'azjendi agrikoli għall-produzzjoni primarja:

— sa' 50 % ta' l-ispejjeż eliġibbli fiż-żoni żvantaġġati u sa 40 % f'żoni oħra.

L-għan ta' l-għajnuna huwa li jsir investiment għar-restawr tal-karatteristiċi tal-farms, għax-xiri ta' tagħmir biex jintuża għall-produzzjoni agrikola, għall-investiment f'għelejjel permanenti u għat-titjib ta' l-art agrikola u għall-ġestjoni tal-mergħat.

2. Għajnuna għall-konservazzjoni tal-bini tradizzjonali:

— għal karatteristiċi mhux produttivi, sa 100 % ta' l-ispejjeż reali,

— għal assi produttivi fil-farms, sa 60 % ta' l-ispejjeż reali, jew 75 % f'żoni żvantaġġati, sakemm l-investiment ma jissarraf fl-ebda żieda fil-kapaċità tal-produzzjoni ta' l-azjenda agrikola,

— għajnuna addizzjonali tista' tingħata sa rata ta' 100 % biex tkopri spejjeż żejda minħabba użu ta' materjali tradizzjonali meħtieġa biex jinżammu l-karatteristiċi patrimonjali tal-bini.

3. Rilokazzjoni ta' bini agrikolu fl-interess pubbliku:

— sa 100 % ta' l-ispejjeż reali, fejn ir-rilokazzjoni sempliċiment tikkonsisti fil-ħatt, it-tneħħija u l-bini mill-ġdid tal-faċilitajiet eżistenti,

— meta r-rilokazzjoni twassal għal faċilitajiet aktar moderni li minnhom igawdi l-bidwi, huwa għandu jikkontribwixxi talanqas 60 %, jew 50 % f'żoni żvantaġġati, taż-żieda fil-valur tal-faċilitajiet ikkonċernati wara r-rilokazzjoni. Jekk il-benefiċjarju jkun bidwi żagħżugħ, din il-kontribuzzjoni għandha tkun talanqas 55 % jew 45 % rispettivament,

— meta r-rilokazzjoni twassal għal żieda fil-kapaċità produttiva, il-kontribuzzjoni mill-benefiċjarju għandha tkun talanqas 60 %, jew 50 % f'żoni żvantaġġati, ta' l-ispejjeż marbuta ma' din iż-żieda. Jekk il-benefiċjarju jkun bidwi żagħżugħ, din il-kontribuzzjoni għandha tkun talanqas 55 % jew 45 % rispettivament.

4. Għajnuna favur il-ħlasijiet ta' primjums ta' l-assigurazzjoni:

— l-ammont ta' kofinanzjament muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli għall-primjums ta' l-assigurazzjoni biex jiġu assigurati l-għelejjel u l-frott u biex jiġu assigurati l-bhejjem kontra l-mard.

5. Għajnuna għat-tqassim mill-ġdid ta' l-art:

— sa 100 % ta' l-ispejjeż reali legali u amministrattivi.

6. Għajnuna għat-trawwim tal-produzzjoni ta' prodotti agrikoli ta' kwalità:

— sa 100 % ta' l-ispejjeż; l-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi.

7. Forniment ta' appoġġ tekniku fis-settur agrikolu:

— sa 100 % ta' l-ispejjeż fil-forma ta' servizzi ssussidjati għall-edukazzjoni u taħriġ tal-bdiewa, għas-servizzi ta' konsulenza, għall-organizzazzjoni ta' fora, kompetizzjonijiet, wirjiet, fieri, pubblikazzjonijiet, katalgi u websajts u għat-tixrid ta' l-għarfien xjentifiku. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Diċembru 2007 (l-għajnuna ma tingħatax sakemm ma jkunx ġie ppubblikat sommarju fil-websajt tal-Kummissjoni Ewropea)

Tul ta' l-iskema jew għoti ta' l-għajnuna individwali: Sal-31.12.2013

L-għan ta' l-għajnuna: Appoġġ lill-SMEs

Referenza għall-Artikoli fir-Regolament (KE) Nru 1857/2006 u l-ispejjeż eliġibbli: Il-Kapitolu II ta' l-abbozz tar-Regoli dwar l-għoti ta' l-għajnuna għall-konservazzjoni u l-iżvilupp ta' żoni agriki u rurali fil-muniċipalità ta' Hrpelje-Kozina jinkludi miżuri li jikkostitwixxu għajnuna mill-Istat skond l-Artikoli li ġejjin mir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lil impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

L-Artikolu 4: Investiment f'azjendi agrikoli,

L-Artikolu 5: Konservazzjoni tal-pajżaġġi u l-bini tradizzjonali,

L-Artikolu 6: Rilokazzjoni ta' bini agrikolu fl-interess pubbliku,

L-Artikolu 12: Għajnuna favur il-ħlasijiet ta' primjums ta' l-assigurazzjoni,

L-Artikolu 13: Għajnuna għat-tqassim mill-ġdid ta' l-art,

L-Artikolu 14: Għajnuna għat-trawwim tal-produzzjoni ta' prodotti agrikoli ta' kwalità,

L-Artikolu 15: Forniment ta' appoġġ tekniku fis-settur agrikolu

Is-settur(i) ekonomiku/ċi kkonċernat(i): L-agrikoltura

Isem u indirizz ta' l-awtorità li tagħti l-għajnuna:

Občina Hrpelje-Kozina, Hrpelje Reška cesta 14 SLO-6240 Kozina

Sit ta' l-Internet: http://www.uradni-list.si/1/ulonline.jsp?urlid=2007109&dhid=92827

Tagħrif ieħor: Il-miżura għall-ħlas ta' primjums ta' l-assigurazzjoni biex jiġu assigurati l-għelejjel u l-frott tinkludi l-kundizzonijiet ħżiena tat-temp li ġejjin li jistgħu jiġu assimilati ma' diżastri naturali: ġlata tar-rebbiegħa, silġ, sajjetti, nirien ikkawżati mis-sajjetti, maltempati u għargħar.

Ir-Regoli tal-muniċipalità jissodisfaw ir-rekwiżiti tar-Regolament (KE) Nru 1857/2006 fir-rigward tal-miżuri adottati mill-muniċipalità, u d-dispożizzjonijiet ġenerali applikabbli (proċeduri qabel tingħata l-għajnuna, l-akkumulu, it-trasparenza u s-sorveljanza ta' l-għajnuna)

Zvonko BENČIČ-MIDRE

Is-Sindku

Numru XA: XA 25/08

Stat Membru: L-Olanda

Reġjun: Provincie Noord-Brabant

Titlu ta' l-iskema ta' l-għajnuna jew isem il-kumpanija li tirċievi l-għajnuna individwali: Beleidsregels inzake de subsidieverlening in het kader van het convenant Stuurgroep Landbouw Innovatie Noord-Brabant (afgekort LIB-subsidieregeling).

Bażi ġuridika: Algemene subsidieverordening Provincie Noord-Brabant die de kaders geeft voor de LIB-subsidieregeling. Het betreft een verlenging van een bestaande regeling die in 2006 is gemeld (nr. XA-59/06) op grond van EG-Verordening 1/2004.

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija: Skond il-ftehim tal-Grupp ta' Tmexxija LIB, il-Provinċja tat-Tramuntana ta' Brabant tqiegħed EUR 481 460,81 kull sena għad-dispożizzjoni ta' impriżi żgħar u ta' daqs medju li jipproduċu prodotti agrikoli sabiex jippromwovu innovazzjonijiet ambjentali u soċjali fl-agrikoltura

Intensità massima ta' l-għajnuna: L-intensità massima ta' għajnuna (perċentwal ta' l-investiment eliġibbli għall-għajnuna) hija ta' 40 %. Għat-taħriġ u pariri għall-bdiewa, l-intensità ta' għajnuna tista' tlaħħaq il-100 %, kif pprovdut fl-Artikoli 14(2) u 15(3) tar-Regolament. Għall-għajnuna ta' investiment biex tkopri l-ispejjeż żejda għall-protezzjoni jew għat-titjib ambjentali, it-titjib tal-kundizzjonijiet ta' iġene ta' l-impriża tal-bhejjem jew tal-benessri tal-bhejjem, tista' tingħata massimu ta' 60 % ta' għajnuna, sakemm l-investiment jaqbeż ir-rekwiżiti minimi applikabbli tal-Komunità.

Mhux aktar minn EUR 35 000 kull sena għandu jingħata għal kull applikazzjoni ta' sussidju, suġġett għal massimu ta' EUR 100 000 għal tliet snin kull proġett

Data ta' l-implimentazzjoni: Jannar 2008, malli l-Kummissjoni tippubblika l-informazzjoni fil-qosor

Tul ta' żmien ta' l-iskema jew ta' l-għajnuna individwali: Sa l-1.1.2012

Għan ta' l-għajnuna: L-għajnuna ġenerali tal-miżura hija intiża biex jitnaqqsu l-ispejjeż ta' produzzjoni, tittejjeb u tinbidel il-produzzjoni, tittejjeb il-kwalità u/jew jittejjbu l-ambjent, l-iġjene u l-benessri ta' l-annimali. Partikolarment, l-iskema tas-sussidju LIB għandha l-għan biex tippromwovi innovazzjonijiet ta' proġetti fl-agrikoltura u l-ortikoltura indirizzati lejn:

— It-tieni għan huwa ġdid meta komparat ma' l-iskema notifikata fl-2006. L-iskema hija kollha kemm hi skond l-għanijiet soċjali u ambjentali tal-politika agrikola komuni Ewropea tal-preżent. Ir-riżorsi maħsuba għall-biedja agrikola huma f'konformità mal-pjan ta' azzjoni kurrenti ta' l-UE dwar biedja organika.

— Innovazzjonijiet b'bażi ta' proġett fuq skala żgħira jibbenefikaw mill-għajnuna, fejn l-aspetti ekoloġiċi, soċjali u ekonomiċi ta' l-agrikoltura u l-ortikoltura jgħinu lil xulxin kemm jista' jkun

Attivitajiet fejn il-Grupp ta' Tmexxija LIB jista' jgħin finanzjarment huma:

Ir-riċerka tas-suq, it-tfassil jew id-disinji ta' prodotti biex tippromwovi l-produzzjoni u l-bejgħ ta' prodotti ta' kwalità kif referut f'Artikolu 32 tar-Regolament (KE) Nru 1698/2005 (Artikolu 14(2)(a), (3) u (5) tar-Regolament (KE) Nru 1857/2006).

L-iżvilupp u l-qsim ta' l-għarfien fost il-bdiewa u l-ħaddiema tal-farm billi jitkopru l-ispejjeż ta' l-organizzazzjoni għall-programmi ta' informazzjoni/taħriġ u pariri intiżi għall-innovazzjoni tal-farm, u l-ispejjeż ta' l-organizzazzjoni ta' fora biex jinqasam l-għarfien bejn in-negozjanti kif imsemmi fl-Artikolu 15(2)(d) tar-Regolament (KE) Nru 1857/2006, bl-applikazzjoni ta' għarfien xjentifiku fuq livell ta' farm u t-tifrix ta' l-għarfien permezz ta' pubblikazzjonijiet (Artikolu 15 tar-Regolament (KE) Nru 1857/2006).

Investiment fil-proprjetà immobbli u fit-tagħmir u, għal dak l-għan, kiri ta' konsulenti u jsiru studji (ta' vijabbiltà) bil-għan biex jitnaqqsu l-ispejjeż ta' produzzjoni, it-titjib u l-bdil fil-produzzjoni, żieda fil-kwalità tal-prodott, titjib fil-benessri tal-bhejjem u ta' l-ambjent naturali (Artikolu 4(4) tar-Regolament (KE) Nru 1857/2006).

Is-sussidju riferut fl-Artikoli 14 u 15 tar-Regolament ma jingħatax lill-bdiewa (produtturi) iżda lill-partijiet li jipprovdu s-servizzi.

L-attivitajiet għandhom isiru f'impriżi agrikoli tajbin, vijabbli u jipproduċu riżultati prattiċi għall-impriżi simili

Attivitajiet eliġibbli:

L-attivitajiet eliġibbli jinsabu fl-Artikolu 3 tar-regoli tal-politika LIB attwali u l-Artikolu 1(c) u (d) tad-digriet li jemenda r-regoli tal-politika LIB.

Settur(i) konċernat(i): Is-setturi kollha ta' produzzjoni (primarja) agrikola u ta' ortikoltura (produzzjoni tal-bhejjem u veġetali), suġġetti li l-impriżi konċernati jkunu żgħar u ta' daqs medju kif spitulat fir-Regolament (KE) Nru 1857/2006

Isem u indirizz ta' l-awtorità li tagħti l-għajnuna:

Gedeputeerde Staten van Noord-Brabant Brabantlaan 1 Postbus 90151 5200 MC `s-Hertogenbosch Nederland

Websajt: http://www.brabant.nl/Werken/Land_%20en%20tuinbouw/Landbouw%20Innovatie%20Noord%20Brabant%20LIB.aspx

Tagħrif ieħor: Biex tara u tniżżel l-iskema, jekk jogħġbok mur fuq il-websajt ta' hawn fuq

Numru XA: XA 26/08

Stat Membru: Ir-Renju Unit

Reġjun: England

Titlu ta' l-iskema ta' għajnuna jew isem il-kumpanija li tirċievi l-għajnuna individwali: English Pig Health Scheme

Bażi ġuridika: Natural Environment and Rural Communities Act 2006, Sections 87, 88, 89, 90, 91, 93, 94, 96 and 97 et Levy Board UK Order 2007, Schedule I, part 2.

Nefqa annwali ppjanata taħt l-iskema jew ammont kumplessiv ta' għajnuna individwali mogħti lill-kumpanija: Il-baġit għandu jkopri l-perjodu mill-1.4.2008 sal-31.3.2013. Tqassim ta' l-imposta tal-finanzjament statutorju għal kull sena finanzjarja hu hawn taħt:

Intensità massima ta' l-għajnuna: L-intensità ta' għajnuna hija ta' 75 %

Data ta' l-implimentazzjoni: L-iskema se tkun implimentata fl-1.4.2008

Tul ta' żmien ta' l-iskema jew ta' l-għajnuna individwali: L-iskema se tibda fis-1.4.2008. L-aħħar data għal parir għandha tkun it-30.3.2013, u l-iskema se tagħlaq fil-31.3.2013

Għan ta' l-għajnuna: Saħħa u benessri ta' l-annimali

L-għan ta' din l-iskema hu li jiġi provdut servizz sussidjat lill-azjendi ta' daqs żgħir u medju li jrabbu l-ħnieżer li jippermettu l-eżaminazzjoni tal-karkassi tal-ħnieżer għall-mard ta' l-annimali. Huwa maħsub li dan se jippermetti t-tnaqqis tal-livell tal-marda subkliniku fil-merħla Ingliża tal-ħnieżer u b'hekk itejjeb l-effiċenzja ta' l-industrija. Dan ser ikun konformi ma' l-Artikolu 10 tar-Regolament 1857/2006

Settur(i) kkonċernat(i): L-iskema tapplika għan-negozji agrikoli ta' daqs żgħir u medju attivi fil-produzzjoni tal-merħla u fit-trobbija tal-baqar

Isem u indirizz ta' l-awtorità li tagħti l-għajnuna: Il-korp statutorju responsabbli mill-iskema huwa:

Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

L-organizzazzjoni li qiegħda tħaddem l-iskema hija:

BPEX Ltd

C/o Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Indirizz web: http://www.defra.gov.uk/farm/policy/levy-bodies/pdf/pig-health-scheme.pdf

Tagħrif ieħor: L-iskema se tkun immexxija minn BPEX Ltd, sussidjarja li hija kompletament proprjetà tal-Kunsill ta' l-Iżvillup għall-Agrikoltura u għall-Ortikoltura.

Tagħrif ieħor u aktar iddettaljat rigward l-eliġibbiltà u r-regoli ta' l-iskema jinstabu fil-ħoloq tas-siti ta' l-internet ta' hawn fuq

Iffirmat u ddatat f'isem id-Department for Environment, Food and Rural Affairs (l-awtorità kompetenti fir-Renju Unit)

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Numru ta' l-għajnuna: XA 30/08

Stat Membru: Ir-Repubblika ta' Ċipru

It-titlu ta' l-iskema ta' l-għajnuna jew isem il-kumpanija li qed tirċievi l-għajnuna individwali: Σχέδιο για την Κατεδάφιση με σκοπό τη Μετεγκατάσταση Οχληρών Κτηνοτροφικών Υποστατικών

Il-bażi ġuridika: Απόφαση Υπουργικού Συμβουλίου της 19ης Ιουνίου 2007

In-nefqa annwali ppjanata jew l-ammont globali ta' l-għajnuna mogħtija lill-kumpanija: EUR 854 300 (CYP 500 000)

L-intensità massima ta' l-għajnuna: 50 % tal-valur tas-sostituzzjoni ta' l-azjendi agrikoli lliċenzjati, 30 % tal-valur tas-sostituzzjoni ta' l-azjendi agrikoli mhux illiċenzjati u 5 % tal-valur tas-sostituzzjoni biex jitħallsu parti mill-ispejjeż taż-żarmar u tat-tneħħija tal-materjali ta' l-iskart. Għajnuna massima ta' EUR 341 720 (CYP 200 000) għal kull benefiċjarju

Id-data ta' l-implimentazzjoni:

It-tul ta' l-iskema jew ta' l-għoti ta' l-għajnuna individwali: sal-31.12.2013

L-għan ta' l-għajnuna: ir-rilokazzjoni tal-bini ta' l-azjendi agrikoli fl-interess pubbliku u b'mod partikolari sabiex il-bdiewa li jrabbu l-bhejjem jitħeġġu jżarmaw u jbiddlu l-bini tagħhom li jkun sar wisq ta' fastidju u/jew sors ta' tniġġis ambjentali jew ta' l-ilma ta' taħt l-art minħabba fejn ikunu jinsabu (l-Artikolu 6 tar-Regolament (KE) Nru 1857/2006)

Is-settur(i) kkonċernat(i): It-trobbija tal-bhejjem

L-isem u l-indirizz ta' l-awtorità li qed tagħti l-għajnuna:

Τμήμα Γεωργίας, Υπουργείου Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα 1 CY-411 Λευκωσία

Is-sit ta' l-Internet: www.moa.gov.cy/da

Tagħrif ieħor: L-azjendi agrikoli se jintagħżlu abbażi ta' kriterji stabbiliti li jirrigwardaw l-interess publiku u l-grad ta' l-impatt ambjentali

Numru XA: XA 46/08

Stat Membru: Ir-Repubblika tas-Slovenja

Reġjun: Občina Cankova

Titolu tal-miżura ta' għajnuna jew isem il-kumpanija li tingħata għajnuna individwali: Podpora programom razvoja kmetijstva in podeželja v občini Cankova 2007–2013

Bażi ġuridika: Pravilnik o dodeljevanju državnih pomoči na področju razvoja kmetijstva in podeželja v občini Cankova (II. Poglavje)

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2007: EUR 23 535

2008: EUR 24 250

2009: EUR 25 000

2010: EUR 25 750

2011: EUR 26 500

2012: EUR 27 250

2013: EUR 28 000

Intensità massima ta' l-għajnuna:

1. Investiment f'azjendi agrikoli għall-produzzjoni primarja:

— sa 50 % ta' l-ispejjeż eliġibbli f'żoni żvantaġġati;

— sa 40 % ta' l-ispejjeż eliġibbli f'żoni oħra.

L-appoġġ jingħata fir-rigward ta' investiment għar-restawr tal-karatteristiċi tal-farm u għax-xiri ta' apparat biex jintuża għall-produzzjoni agrikola u għall-investiment f'uċuħ permanenti, għall-titjib fl-art agrikola u għall-ġestjoni tal-mergħat.

2. Il-konservazzjoni ta' pajżaġġi u binjiet tradizzjonali:

— sa 100 % ta' l-ispejjeż reali għall-investimenti f'karatteristiċi mhux produttivi,

— sa 60 % ta' l-ispejjeż reali, jew 75 % f'żoni żvantaġġati, għal investiment f'faċilitajiet produttivi f'farms, sakemm l-investiment ma jwassalx għal żieda fil-potenzjal produttiv tal-farm,

— tista' tingħata għajnuna addizzjonali b'rata sa 100 % biex tkopri l-ispejjeż addizzjonali li jinġarbu minħabba l-użu ta' materjal tradizzjonali li jkun meħtieġ għall-konservazzjoni tal-karatteristiċi ta' wirt tal-binjiet.

3. Għajnuna għall-ħlas ta' primjums ta' l-assigurazzjoni:

— l-ammont ta' kofinanzjament muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-uċuħ u frott u għall-assigurazzjoni tal-bhejjem kontra l-mard.

4. Għajnuna għat-tqassim mill-ġdid ta' l-art:

— sa 100 % ta' l-ispejjeż legali u amministrattivi.

5. Għajnuna għall-inkoraġġiment ta' prodotti agrikoli ta' kwalità:

— sa 100 % ta' l-ispejjeż reali; din l-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi.

6. Il-provvista ta' appoġġ tekniku:

— sa 100 % ta' l-ispejjeż rigward l-edukazzjoni u t-taħriġ, servizzi ta' konsulenza minn partijiet terzi u l-organizzazzjoni ta' fora, kompetizzjonijiet, wirjiet, fieri, pubblikazzjonijiet u siti ta' l-internet. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Jannar 2008

Tul ta' żmien ta' l-iskema jew l-għotja ta' għajnuna individwali: Sal-31.12.2013

Għan ta' l-għajnuna: Appoġġ lill-SMEs

Referenza għall-Artikoli tar-Regolament (KE) Nru 1857/2006: Il-Kapitolu II tar-Regoli dwar l-għoti ta' l-għajnuna għall-konservazzjoni u l-iżvilupp agrikolu, tal-forestrija u taż-żoni rurali fil-muniċipalità ta' Cankova jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

l-Artikolu 4: Investiment f'azjendi agrikoli għall-produzzjoni primarja,

l-Artikolu 5: Il-konservazzjoni tal-pajżaġġi u bini tradizzjonali,

l-Artikolu 12: L-għajnuna għall-ħlas ta' primjums ta' l-assigurazzjoni,

l-Artikolu 13: l-għajnuna għat-tqassim mill-ġdid ta' l-art,

l-Artikolu 14: l-għajnuna għall-inkoraġġiment ta' prodotti agrikoli ta' kwalità,

l-Artikolu 15: l-għoti ta' appoġġ tekniku fis-settur agrikolu

Isem u indirizz ta' l-awtorità li tagħti l-għajnuna:

Občina Cankova Cankova 25 SLO-9261 Cankova

Indirizz ta' l-internet: http://www.uradni-list.si/1/ulonline.jsp?urlid=2007124&dhid=93792

Tagħrif ieħor: Il-miżura li tikkonċerna l-ħlas tal-primjums ta' assigurazzjoni għall-uċuħ u l-frott tinkludi l-kundizzjonijiet ta' maltemp li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (azzjonijiet ta' qabel l-għoti ta' l-għajnuna, akkumulazzjoni, trasparenza u monitoraġġ ta' l-għajnuna)

Drago VOGRINČIČ

Is-Sindku tal-Muniċipalità ta' Cankova